ปกติแล้วประจำเดือนหนูจะมาวันที่7-8 มาประมาน3-4วัน ส่วนเรื่องของเรื่องก็คือหนูกับแฟนมีเพศสัมพันธ์กันค่ะหลั่งในตลอดตั้งแต่วันที่20มีนา และหนูไม่ได้คุมกำเนิดใดๆเลย เดือนต่อมาประจำเดือนหนูก็มาตรงตามวันเลยค่ะ แต่ครั้งนี้มาวันเดียวและก็นิดเดียว หนูก็เลยคิดว่าอาจเป็นเลือดล้างหน้าลูกหรือเปล่า แต่เดือนถัดไปประจำเดือนหนูก็ยังมาอีก แต่มันเลื่อนมาเป้นวันที่12(มานิดเดียว)อยากทราบว่าหนูจะท้องหรือเปล่า หรือหนูเป็นอะไรยังไงค้ะ
สวัสดีค่ะประจำเดือนออกน้อยนั้นคือประจำเดือนที่มาน้อยกว่า 2 วัน สาเหตุอาจเกิดจาก-เป็นเลือดที่ออกตามหลังการตกไข่-เลือดที่ออกหลังมีการปฏิสนธิ ที่เรียกว่าเลือดล้างหน้าเด็ก-การรับประทานยาคุมกำเนิด-ความเครียด-น้ำหนักตัวที่มากหรือน้อยจนเกินไป-มีถุงน้ำในรังไข่-เป็นโรคไทรอยด์-เยื่อบุโพรงมดลูกเจริญผิดที่หากมีเพศสัมพันธ์ไม่ได้ป้องกันนั้น มีโอกาสตั้งครรภ์ค่ะ แนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้นก่อน หากไม่ได้ตั้งครรภ์นั้น เลือดที่ออกน้อยและกระปริดกระปรอยอาจเกิดจากสาเหตุอื่นๆได้เช่นมีการติดเชื้อที่ช่องคลอดหรือปากมดลูกหรือมดลูก มีบาดแผลบริเวณช่องคลอดหรืออวัยวะเพศภายนอก อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย แนะนำพบสูตินรีแพทย์เพื่อตรวจเพิ่มเติมการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง และหากจะมีเพศสัมพันธ์ในครั้งต่อไปควรป้องกันด้วยการใช้ถุงยางอนามัยหรือยาคุมกำเนิด